**RAZRADA TEME 3 : JEZIK I KOMUNIKACIJA (12 SATI)**

1. **CJELINA: Jezična komunikacija** (**2**)

Tekstovi: prikladni književni i neknjiževni tekstovi

1. **CJELINA: Struktura, namjena i jezično- stilska obilježja tekstova opisnog i pripovjednog diskurza- obavijesni tekstovi(2)**

Tekstovi : vijest, obavijest, intervju

1. Školska zadaća **(4**)
2. **CJELINA: Leksikologija(4)**

Tekstovi: Jezične pojave zapažaju se na neknjiževnim i književnim tekstovima koji su prikladni za zapažanje jezičnih pojava propisanih kurikulom . Posebnu pozornost u čitanju treba posvetiti metafori i metonimiji te razlikovanju denotativnog i konotativnog značenja.

**ODGOJNO-OBRAZOVNI ISHODI NA RAZINI PREDMETNOG KURIKULUMA**

A. 1. 3. Učenik čita prema određenoj svrsi čitanja opisne i pripovjedne tekstove različitih funkcionalnih stilova i oblika.

A. 1. 4. Učenik piše opisne i pripovjedne tekstove s obilježjima funkcionalnih stilova u skladu sa svrhom i željenim učinkom na primatelja.

A.1.5. Učenik objašnjava morfosintaktička obilježja riječi u rečenici i primjenjuje znanja pri oblikovanju teksta.

A.1.6. Učenik opisuje značenjske odnose među riječima pomoću rječnika.

A.1.7. Učenik opisuje razliku između hrvatskoga jezika kao sustava govora i hrvatskoga standardnog jezika

C.1.1. Učenik tumači utjecaj medijskih tekstova na svakodnevni život primatelja.

**OČEKIVANJA MEĐUPREDMETNIH TEMA**

uku. A.4/5.2. (2. Primjena strategija učenja i rješavanje problema) Učenik se koristi različitim strategijama učenja i samostalno ih primjenjuje u ostvarivanju ciljeva učenja i rješavanju problema u svim područjima učenja.

uku. B.4/5.2.(2. Praćenje) Učenik prati učinkovitost učenja i svoje napredovanje tijekom učenja.

uku. B.4/5.4. (4. Samovrednovanje/samoprocjena) Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje.

uku. D.4/5.2.(2. Suradnja s drugima) Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.

osr. A.4.1. Razvija sliku o sebi (Analizira čimbenike koji utječu na razvoj osobnoga identiteta.)

osr. B.4.2. Suradnički uči i radi u timu.

goo. A.4.1. Aktivno sudjeluje u zaštiti ljudskih prava (osobe s invaliditetom)

goo. A.4.5 Promiče prava nacionalnih manjina.

ikt. A.4.4. Učenik argumentirano procjenjuje utjecaj tehnologije na zdravlje i okoliš. (prepoznaje ovisnost o tehnologiji, upravlja vremenom koje provodi na internetu)

**SADRŽAJI ZA OSTVARIVANJE ODGOJNO-OBRAZOVNIH ISHODA**

* jezična komunikacija

(komunikacija, verbalne i neverbalne poruke, kod, jezik kao sustav znakova, jezične djelatnosti)

* obilježja standardnog jezika
* jezične norme hrvatskoga standardnog jezika
* idiom, ideolekt, substandardni idiomi, organski idiomi
* hrvatski standardni jezik i hrvatska narječja
* svrha čitanja i namjena teksta
* jezična i strukturna obilježja tekstova s obzirom na namjenu i pripadnost funkcionalnom stilu: vijest, obavijest, izvješće, intervju, promotivni članak
* administrativni, publicistički, znanstveni funkcionalni stil
* plan pisanja (vijest)
* izraz i sadržaj jezičnog znaka
* značenje riječi
* postanak višeznačnosti: metafora, metonimija, oksimoron
* leksičko-semantički odnosi:sinonimija, homonimija, antonimija, hiperonimija i hiponimija u zadanom kontekstu, rječnici, rječnički članak (struktura rječničkoga članka)

**RAZRADA ODGOJNO-OBRAZOVNIH ISHODA NA RAZINI CJELINE**

1. **CJELINA**

- učenik definira ključne pojmove vezane uz jezičnu komunikaciju i objašnjava ih na primjerima

(jezik, kod, komunikacija, komunikacijski kanal i dr.)

* navodi svojstva hrvatskoga standardnog jezika
* navodi sastavnice jezične norme hrvatskoga standardnog jezika: pravopisnu, pravogovornu, gramatičku, leksičku, stilističku na primjerima iz teksta
* opisuje odnos standardnoga jezika i narječja
* definira pojmove idiom, ideolekt, substandardni idiomi, organski idiomi; kulturni identitet, međukulturalna kompetencija
* na primjerima razlikuje hrvatski kao materinski jezik, kao manjinski jezik i kao drugi jezik

**2. CJELINA**

* čita u skladu sa zadanom ili samostalno odabranom svrhom čitanja
* razlikuje jezična i strukturna obilježja obavijesnih tekstova opisnoga i pripovjednog diskurza s obzirom na njihovu namjenu i pripadnost funkcionalnom stilu (vijest, obavijest, poslovno izvješće, intervju, znanstveno-popularni članak - prema odabiru nastavnika)
* prepoznaje obilježja funkcionalnih stilova standardnoga jezika na primjerima vijesti, obavijesti, poslovnog izvješća, intervjua, znanstveno-popularnog članka ( primjeri prema odabiru nastavnika)
* uočava utjecaj izravno i neizravno navedenih medijskih poruka na svoj svakodnevni život
* uspoređuje tekstove (vijesti) s obzirom na izvor podataka, namjenu teksta i stav autora prema temi
* razlikuje poznatu i novu obavijest na primjerima
* opisuje glagol kao morfološku jedinicu
* prepoznaje funkciju glagola u ostvarenju namjene obavijesnih tekstova (npr. vijesti)
* primjenjuje pravopisna i jezična pravila hrvatskoga standardnog jezika u pisanju

**3.CjELINA**

- razlikuje na primjerima osnovna i prenesena značenja: metaforu, metonimiju, okcimoron u

određenom kontekstu

- opisuje na primjerima leksičko-semantičke odnose među riječima u kontekstu

- pravilno rabi leksičko-semantičke odnose među riječima u kontekstu u pisanoj i govornoj

komunikaciji

- opisuje na primjeru strukturu rječničkoga članka služi se rječnicima pri razvijanju vokabulara

**AKTIVNOSTI UČENIKA**

* aktivira svoje predznanje o jezičnoj komunikaciji na hrvatskom jeziku tako što ispunjava tablicu: što znam, što bih htio naučiti, što sam naučio
* rješava zadatke u udžbeniku (samostalno i u paru: uočava i ispravlja pogreške u tekstu uz navođenje koje su jezične norme prekršene)
* samostalno kod kuće rješava zadane ili samostalno odabrane zadatke: čita tekst s novinskog portala i izdvaja koje su jezične norme narušene.
* izrađuje svoj jezični profil.
* istražuje različite izvore informacija i prikuplja podatke o temi prema svojim interesima(određuje koje su mu informacije potrebne i planira kako doći do njih). Prikupljene podatke primjenjuje pri oblikovanju teksta
* čita tekst u paru ili skupini i uz podršku nastavnika primjenjuje prikladne strategije čitanja (odgovara na pitanja, izdvaja ključne podatke, razjašnjava značenja nepoznate riječi uz pomoć konteksta i rječnika i dr.)
* izrađuje svoj rječnik uz pomoć grafičkog organizatora (razvija svoj rječnik)
* otkriva i ispravlja pogreške pri rješavanju zadatka
* ponovno čita, radi ili pregledava ono što je dosad napravio
* piše vijest prema smjernicama i ostvaruje obilježja funkcionalnoga stila u skladu s namjenom teksta
* piše obavijest prema smjernicama i okviru za pisanje obavijesti i ostvaruje obilježja funkcionalnoga stila u skladu s namjenom teksta
* rješava zadatke u udžbeniku (individualno, u paru ili skupini) radi stjecanja i produbljivanja jezičnih spoznaja)
* služi se rječnicima pri rješavanju zadataka
* služi se grafičkim organizatorima
* izrađuje svoj rječnik uz pomoć grafičkog organizatora (razvija svoj rječnik)

**VREDNOVANJE ZA UČENJE**

Nastavnik prati rad i uratke učenika dajući im konkretnu povratnu informaciju. Povratna informacija može biti usmena, može biti bilješka u e-Dnevniku ili učenikovoj bilježnici.

Izlazna kartica koja može sadržavati jedno pitanje koja se može uraditi nakon svake cjeline unutar teme (pitanje npr .a) *Navedi četiri najčešće riječi ili izraza u govoru tvoga društva (substandardni idiom).*ili b) *Ako odeš na školovanje u Republiku Finsku, hoće li ti finski jezik biti drugi ili strani jezik? Obrazloži svoj odgovor.* (obrazloženje: bit će drugi jer je ondje finskijezik govor sredine u kojoj se uči)

U poučavanju i vrednovanju vijesti koriste se **kriteriji i opisnici (rubrika)** za poučavanje i vrednovanje vijesti . Kada nastavnik daje povratnu informaciju učenicima o njihovu radu ili uratku, uvijek se treba referirati na ishod učenja te kriterije i opisnike u vezi s tim ishodom. Važno je da se povratna informacija učenicima daje jasnim jezikom u tri točke:

1. što je u tom planu vijesti / vijesti bilo dobro
2. što treba popraviti s obzirom na ishod te kriterije i opisnike
3. konkretni savjet kako da se popravi to što se treba popraviti.

**Zadatci na nastavnom listiću** koji će se koristiti i u vrednovanju naučenog (takve se vrste zadataka nalaze na kraju razrade ove teme)

**VREDNOVANJE KAO UČENJE**

* na temelju **opisnika i kriterija za vrednovanje (rubrika)** vijesti učenik može vrednovati vijest **suučenika**. Kada učenici vrednuju suučenike, to je vrednovanje kao učenje.  
    
  Učenik bi suučeniku mogao na temelju onoga što je odredio u rubrici dati ovakvu povratnu informaciju:

1. što je u tom planu vijesti / vijesti bilo dobro
2. što treba popraviti s obzirom na ishod te kriterije i opisnike konkretni savjet kako da se popravi to što se treba popraviti

* učenici **palčevima** na kraju sata izražavaju svoje zadovoljstvo ovladanošću pojmovima metafora i metonimija (samovrednovanje)

**VREDNOVANJE NAUČENOG**

* provjera usvojenosti ishoda A.1.4. (pisanje vijesti)
* pisana provjera usvojenosti ishoda C.1.1. (utjecaj medijske poruke na svakodnevni život primatelja)
* pisana provjera usvojenosti ishoda A.1.6. i A.1.7. (komunikacija, standardni jezik, idiomi, narječja, leksikologija)